Miss Universe Philippines 2025

Ang **Miss Universe Philippines 2025** ay ang ikaanim na edisyon ng Miss Universe Philippines pageant, na ginanap sa Mall of Asia Arena, sa Pasay, Kalakhang Maynila, Pilipinas noong 2 Mayo 2025. Ito ang kauna-unahang edisyon ng Miss Universe Philippines sa ilalim ng pamumuno ni Miss Universe Philippines 2013 Ariella Arida bilang pambansang direktor. 

Pagkatapos ng kompetisyon, kinoronahan ni Chelsea Manalo ng Bulacan si Ahtisa Manalo ng Quezon bilang Miss Universe Philippines 2025. Siya ay kakatawan sa Pilipinas sa Miss Universe 2025 na magaganap sa Bangkok sa 21 Nobyembre 2025. Nagtapos bilang first runner-up si Winwyn Marquez ng Muntinlupa, habang nagtapos bilang second runner-up si Yllana Aduana ng Siniloan.

Mga kandidata mula sa animnapu't-anim na lokalidad ang lumahok sa kompetisyong ito. Pinangunahan nina Xian Lim at Gabbi Garcia ang kompetisyon, samantalang sina Erika Kristensen-Lee at Tim Yap ang nagsilbing mga *backstage correspondent*. Nagtanghal sina James Reid, Marlo Mortel, Sam Hashimoto, at Alvaro Flores sa edisyong ito. Kalaunan ay inanunsyo ng Miss Universe Philippines Organization noong 12 Abril 2025 na magaganap ang paunang kompetisyon sa Newport Performing Arts Theater, Pasay, Kalakhang Maynila sa 28 Abril 2025.thumb|250x250px|Mall of Asia Arena, ang lokasyon ng Miss Universe Philippines 2025

### Pagpili ng mga kandidata 
Ang mga kandidata mula sa animnapu't-anim na lokalikad ay napili upang lumahok sa kompetisyon. Dalawang kandidata ang napili matapos bumitiw ang orihinal na nagwagi.

Noong 15 Pebrero 2025, animnapu't-siyam na kandidata ang opisyal na ipinakilala sa *press presentation* ng Miss Universe Philippines 2025 na ginanap sa Makati Shangri-La Hotel.

#### Mga pagpalit 
Dapat sanang lalahok si Krizza Gilliam Yco ng Pampanga sa edisyong ito, ngunit bumitiw siya sa kaniyang titulo upang unahin ang kaniyang pag-aaral. Siya ay pinalitan ng kaniyang *fourth runner-up* na si Rhancoise Marie Mayangitan. Dapat sanang lalahok si Faith Genobaten ng Dipolog sa edisyong ito, ngunit bumitiw siya sa kaniyang titulo dahil sa personal na dahilan. Siya ay pinalitan ni Jazzle Shannen Iba na dapat sanang lalahok bilang kandidata ng Zamboanga del Norte.

#### Mga unang pagsali, pagbalik, at pag-urong 
Unang sasali sa edisyong ito ang mga lokalidad ng Basey, Butuan, Dipolog, Guipos, Iligan, Kalibo, Los Baños, Lungsod ng Zamboanga, Negros Occidental, Samar, Sultan Kudarat, Tandag, at Tarlac. Babalik sa edisyong ito ang mga lokalidad ng Camarines Sur, Muntinlupa, at Oriental Mindoro na huling sumali noong 2020, Angeles, at Romblon na huling sumali noong 2021, at Isabela, Lapu-Lapu, Lungsod ng Cebu, at Parañaque na huling sumali noong 2023. 

Itinambal ang mga komunidad ng Australya, Florida, Inglatera, Gran Britanya, Hawaii, Hilagang California, Kanlurang Kanada, Melbourne, New Jersey, New York, Pennsylvania, San Francisco, Silangang Kanada, Sydney, Timog California, Virginia, at Washington sa mga lokalidad na nasa Pilipinas. Dahil dito, ang mga kandidata sa mga komunidad na nabanggit ay mayroong dalawang kinakatawang lokalidad.

Bago ang *press presentation* noong Pebrero, bumitiw sina Princess Ryla Fernandez ng Alberta, Kriezl Jane Torres ng Bukidnon, Hanna Michelle Gilmore ng Los Angeles, Stefanie Przewodnik ng Mandaue, Jamaica Long ng Palawan, at Ybonne Ortega ng Sindangan dahil sa mga personal na dahilan. Dapat sanang kakatawanin ni Princess Nanda Ibrahim ang Dapitan, Zamboanga del Norte ngunit bumitiw siya sa pagiging Miss Universe Philippines-Dapitan 2025 at iniluklok bilang kandidata ng Guipos, Zamboanga del Sur. Dapat sanang kakatawanin ni Irish Raine Sescon ang Pagadian ngunit bumitiw siya sa pagiging Miss Universe Philippines-Pagadian 2025 at iniluklok bilang kandidata ng Ozamiz. 

Mula sa animnapu't-siyam na kandidata na opisyal na ipinakilala sa *press presentation* noong Pebrero, tatlo ang bumitiw sa kalagitnaan ng kompetisyon. Noong 2 Abril 2025, inanunsyo ni Chella Grace Falconer ng Cebu ang kaniyang pagbitiw sa kompetisyon dahil sa personal na dahilan. Bumitiw na rin sina  ng Cabanatuan at KC Joy Defiesta ng Lungsod ng Zamboanga dahil sa hindi isiniwalat na dahilan.

Hindi sumali ang mga lokalidad ng Cagayan de Oro, Cainta, Kananga, Lucban, Lungsod ng Dabaw, Mariveles, Miami, Palawan, Pulo ng Bantayan, San Pablo, Talisay, Toledo, at Zambales matapos na mabigo ang kanilang mga lokal na organisasyon na magdaos ng lokal na kompetisyon o magtalaga ng kandidata.

## Mga resulta 
### Mga pagkakalagay 
§ – Nakapasok sa Top 24 matapos maging Top 3 sa Piña PH Fan Vote‡ – Nakapasok sa Top 24 matapos magwagi sa Bingo Plus Fan Vote∆ – Nakapasok sa Top 24 matapos magwagi sa Choicely Fan Vote

### Mga pagluklok 
Kasunod ng gabi ng koronasyon, binigyan ng pagkakataon ang natitirang mga kandidata sa Top 6 upang katawanin ang Pilipinas sa tatlong internasyonal na patimpalak ng pagandahan. Kinoronahan sina Katrina Llegado ng Taguig bilang Miss Supranational Philippines 2026, Chelsea Fernandez ng Sultan Kudarat bilang Miss Cosmo Philippines 2025, at Gabriella Mai Carballo ng Lungsod ng Cebu bilang Miss Eco Philippines 2026.

Lumahok sa *fashion showcase* at sa *swimsuit competition* ang dalawampu't-apat na mga *semi-finalist*, at kalaunan ay pinili ang labindalawang mga *semi-finalist* kung saan dalawa sa kandidata ay nagwagi sa PINA Beauty Voting Showcase. Lumahok sa *evening gown competition* ang labindalawang mga *semi-finalist* at kalaunan ay pinili ang anim na pinalista na sumabak sa *question and answer round*. Tulad sa nakaraang edisyon, nagkaroon ng isang *real-time voting system* sa kompetisyon kung saan maaaring bigyan ng mga manonood ang mga kandidata ng iskor habang nagaganap ang isang parte ng kompetisyon. Kasama ng mga hurado ang *real-time* *fan vote* sa pagpili ng susunod na hinirang bilang Miss Universe Philippines.

### Komite sa pagpili 
* Mia Arcenas-Branellec – Pilipinang taga-disensyo at mang-aalahas
* Celeste Cortesi – Pilipinang negosyante, Miss Universe Philippines 2022
* Dr. Ralph Figueroa de las Alas – Kapwa-tagapagtatag at Pangulo ng Urban Smiles Dental Clinic
* Crystal Jacinto – Tagapagtatag ng Jell Life
* Rissa Mananquil-Trillo – *Editor-in-chier* ng Allure Philippines

## Mga tala 
## Mga sanggunian